Nadja Bertelli

**Nadja Ann Hajatpour Bertelli** (født 1971) er en norsk musiker, låtskriver, pianist og sanger. Hennes fulle navn er Nadja Ann Hajatpour Bertelli, og hun er født og oppvokst i Trondheim, Norge, med norsk mor og iransk far. Hun er lektor i musikk. 

## Bakgrunn
Bertelli vokste opp i Trondhjem, og gikk i musikkbarnehage på Persaunet, før hun begynte med el-orgelundervisning med Svein Væren ved Trondheim kommunale musikkskole. Hun sang flere år i Strindheim skoles pikekor, med Lita Gjerding som dirigent. Som 13-åring byttet Bertelli ut orgelet med piano, og fikk undervisning av pianolærer Gunn Sivertsen ved TKMK. Fra 1987–1990 gikk hun musikklinjen ved Heimdal videregående skole, med piano som hovedinstrument.

Hun sang også flere år i Jonsvatnet sangkor. 

## Musikkarriere
Som 18-åring begynte Bertelli å spille piano i barer og restauranter, samt å ta jobber ved diverse events. Etter flere år som underholdningsmusiker begynte hun sin musikkutdanning i musikkvitenskap ved NTNU, med hovedinstrument jazzpiano, med lærerne Vigleik Storaas og Ivar Antonsen. Hun tok mastergrad i musikkvitenskap, og bygget på med utdanning fra PPU lærerutdanning. Bertelli begynte ikke for alvor å synge før hun var rundt 30 år. Hun begynte også relativt sent å skrive låter, etter å ha blitt inspirert gjennom sine musikkstudier i komposisjon ved musikkonservatoriet.  

I 2020 skrev Bertelli låta «Byen min», som ble utgitt sommeren 2020. Det ble også spilt inn en musikkvideo til denne låta.  

To nye julelåter ble utgitt til jul 2020, og musikkvideo produsert av Instinct productions. 

Sommeren 2021 skrev Bertelli fire nye Trondhjemslåter, som ble spilt inn våren 2022, og utgitt som en Trondhjemslåtserie, med tilhørende musikkvideoer, bildeserier og tekster. Den første av låtene, «Brusteinsgatan», utkom 3. juni 2022.  

Sangen «Trur på ei anna tid» fra 2021 er tilgjengeliggjort på NRK P3 ''Urørt'', og musikkvideoen til sangen ble publisert på tidsskriftet *Ballade*s nettsider i serien *Ballade video*., i et utvalg som også omfattet videoer av blant andre Stian Carstensen og Sondre Lerche.

### Nadja Bertelli Band
I 2008 dannet hun Nadja Bertelli Band, og spilte konserter rundt om i Trondheim og omegn. Besetningen i bandet er Egil Furre på saksofon, Per Følstad på kontrabass og Svend Johnny «Sonny» Breiby på trommer. Nadja Bertelli er låtskriver, vokalist, pianist og bandleder. Nadja Bertellis datter Sandra Bertelli er fast korist i bandet. 

I 2011 kom bandets første EP, *Yesterday's dreams,* og i årene som fulgte skrev Bertelli en rekke låter. I 2014 kom debutplata *[[Mystery Unsolved]].* I årene som fulgte skrev Bertelli fortsatt på engelsk, før hun i 2016/2017 skiftet kursen i retning fokus på norsktekstlig materiale. Første låtene med trøndersk tekst kom i 2017, «Vi to» og «Aldri reis».  I 2019 ga bandet ut en vinylsingel med de to nye låtene «Døra inn» og «Nye daga». Samme år kom låtene «Plass te dæ» og «Evig natt». Plata ''Mystery Unsolved'' ble utgitt i 2014, og inneholdt ni låter skrevet av Bertelli. 

I 2020 kom Trondheimslåta «Byen min», med en tilhørende musikkvideo, produsert av Instinct produksjoner og Arild Følstad. Samme år ga bandet ut de to julesangene «Gi mæ ei jul», med tilhørende musikkvideo, og «Fin desember». 

I 2022 ga bandet ut en serie med nye trondhjemslåter skrevet av Bertelli; «Brusteinsgatan», «Trondhjemmer», «Bakklandet i regnet» og «Trondhjem, havna mi».

## Diskografi
### Med Nadja Bertelli Band
* 2011: *Yesterday's dreams* (EP)
* 2014: *Mystery unsolved* (album)
* 2015: «Walk away» (singel)
* 2015: «Stay with me» (singel)
* 2017: «Vi to» (singel)
* 2017: «Aldri reis» (singel)
* 2019: *Nye daga* (EP)
* 2019: «Døra inn» (singel)
* 2019: «Nye daga» (singel)
* 2019: «Evig natt» (singel)
* 2020: «Plass te dæ» (singel)
* 2020: «Byen min» (singel)
* 2020: «Gi mæ ei jul» (singel)
* 2020: «Fin desember» (singel)
* 2022: «Brusteinsgatan» (singel)
* 2022: «Trondhjemmer» (singel)
* 2022: «Bakklandet i regnet» (singel)
* 2022: «Trondhjem havna mi» (singel)

### Soloutgivelser
* 2020: «I see a darkness» (singel) – cover av Bonnie Prince Billy
* 2021: «Trur på ei ainna tid» (singel) – med Instinct Productions, Arild Følstad

### Musikkvideoer
* *[[Byen min]],* 2020 
* *[[Gi mæ ei jul]],* 2020 
* *Trur på ei ainna tid,* 2021

### Medvirker på
Nadja Bertelli har deltatt på disse innspillingene for følgende artister: 
* «Our own Christmas night», Ove Engen 2013 
* «Folsom Prison Blues», Eivind Bjerksetmyr 2018

## Referanser


## Eksterne lenker
* 
* 
*